IMF เผยกรีซมีแผนเลื่อนชำระคืนหนี้ 4 งวด โดยรวมเป็นชำระงวดเดียววันที่ 30 มิ.ย.
IMF เผยกรีซมีแผนเลื่อนชำระคืนหนี้ 4 งวด โดยรวมเป็นชำระงวดเดียววันที่ 30 มิ.ย.
5 มิ.ย. 2558

กองทุนการเงินระหว่างประเทศ (IMF) เปิดเผยว่า กรีซวางแผนจะเลื่อนการชำระเงินคืนหนี้สินตามกำหนด 4 งวด ในเดือนมิ.ย. เป็นการชำระรวมงวดเดียวจำนวน 1.5 พันล้านดอลลาร์ในวันที่ 30 มิ.ย.
ทางด้านธนาคารกลางกรีซระบุว่า รัฐบาลกรีซได้ยื่นคำร้องอย่างเป็นทางการต่อ IMFเพื่อขอเลื่อนการชำระหนี้งวดเดือนมิ.ย.
ทั้งนี้ กรีซมีกำหนดต้องชำระคืนเงินกู้ 4 งวดแก่ IMF ในเดือนมิ.ย.โดยงวดแรกในวันที่ 5 มิ.ย.,งวดสองวันที่ 12 มิ.ย. งวดสามในวันที่ 16 มิ.ย. และงวดสุดท้ายสำหรับเดือนนี้ในวันที่ 19 มิ.ย.
การเลื่อนชำระคืนเงินกู้ดัวกล่าวมีขั้น หลังจากนายกรัฐมนตรีอเล็กซิส ซิปราสของกรีซ กล่าววานนี้ว่า มีความคืบหน้าเกี่ยวกับการจัดการชำระคืนหนี้สินของกรีซ แม้ว่ากรีซและบรรดาเจ้าหนี้ยังต้องใช้เวลาอีกหลายวันในการที่จะบรรลุข้อตกลง
นายกฯกรีซระบุว่า การหารือจะยังคงดำเนินต่อไปใช่วงหลายวันข้างหน้า โดยเขาหวังว่าจะมีข้อตกลง “ที่สมเหตุสมผล” ซึ่งใกล้เคียงกับข้อเสนอของกรีซ
 